CELEX: 32017R0908
Language: bg
Date: 2017-05-11 00:00:00
Title: Регламент за изпълнение (ЕС) 2017/908 на Комисията от 11 май 2017 година за одобрение на изменение, което не е несъществено, в спецификацията на наименование, вписано в регистъра на защитените наименования за произход и защитените географски указания [Picodon (ЗНП)]

30.5.2017   
            
            
               BG
            
            
               Официален вестник на Европейския съюз
            
            
               L 139/23
            
         РЕГЛАМЕНТ ЗА ИЗПЪЛНЕНИЕ (ЕС) 2017/908 НА КОМИСИЯТА
   от 11 май 2017 година
   за одобрение на изменение, което не е несъществено, в спецификацията на наименование, вписано в регистъра на защитените наименования за произход и защитените географски указания [Picodon (ЗНП)]
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 1151/2012 на Европейския парламент и на Съвета от 21 ноември 2012 г. относно схемите за качество на селскостопанските продукти и храни (1), и по-специално член 52, параграф 2 от него,
   като има предвид, че:
   
               (1)
            
            
               В съответствие с член 53, параграф 1, първа алинея от Регламент (ЕС) № 1151/2012 Комисията разгледа заявлението на Франция за одобрение на изменение в спецификацията на защитеното наименование за произход „Picodon“, регистрирано по силата на Регламент (ЕО) № 1107/96 на Комисията (2), изменен с Регламент (ЕО) № 1143/2009 на Комисията (3).
            
         
               (2)
            
            
               С писмо от 11 март 2016 г. френските органи уведомиха Комисията за предоставения по силата на член 15, параграф 4 от Регламент (ЕС) № 1151/2012 преходен период, завършващ на 31 декември 2016 г., на двама оператори, установени на тяхна територия и отговарящи на условията на посочения член съгласно публикуваното на 26 февруари 2016 г. в Официален вестник на Френската република постановление от 17 февруари 2016 г. относно защитеното наименование за произход „Picodon“. По време на националната процедура за предявяване на възражения двама оператори са подали възражение относно задължението за използването на сурово мляко за производството на „Picodon“, като са посочили, че не са в състояние да започнат незабавно да спазват тази разпоредба и им е необходимо време, за да адаптират своите производствени съоръжения. Освен това тези оператори са предлагали на пазара „Picodon“ законно и непрекъснато в продължение на най-малко пет години преди подаването на заявлението, поради което отговарят на условията на член 15, параграф 4 от Регламент (ЕС) № 1151/2012. В тази връзка на операторите бе предоставен преходен период, който завърши на 31 декември 2016 г. Това са следните оператори: Fromagerie du Vivarais, Les Pélissons, 07570 Désaignes; Eurial, rue Henri Barbusse, 26400 Crest.
            
         
               (3)
            
            
               Тъй като въпросното изменение не е несъществено по смисъла на член 53, параграф 2 от Регламент (ЕС) № 1151/2012, в съответствие с член 50, параграф 2, буква а) от същия регламент Комисията публикува заявлението за изменение в Официален вестник на Европейския съюз
                   (4).
            
         
               (4)
            
            
               Тъй като Комисията не получи никакви възражения по член 51 от Регламент (ЕС) № 1151/2012, изменението в спецификацията следва да бъде одобрено,
            
         ПРИЕ НАСТОЯЩИЯ РЕГЛАМЕНТ:
   Член 1
   Одобрява се публикуваното в Официален вестник на Европейския съюз изменение в спецификацията на наименованието „Picodon“ (ЗНП).
   Член 2
   Защитата, предоставена по силата на член 1, е обвързана с прилагането на преходния период, предоставен от Франция по силата на член 15, параграф 4 от Регламент (ЕС) № 1151/2012 на операторите, отговарящи на условията в посочения член, на основание публикуваното на 26 февруари 2016 г. в Официален вестник на Френската република постановление от 17 февруари 2016 г. относно защитеното наименование за произход „Picodon“.
   Член 3
   Настоящият регламент влиза в сила на двадесетия ден след деня на публикуването му в Официален вестник на Европейския съюз.
   
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 11 май 2017 година.
      
         
            За Комисията,
         
         
            от името на председателя,
         
         Phil HOGAN
         
            Член на Комисията
         
      
   
   
      (1)  ОВ L 343, 14.12.2012 г., стр. 1.
   
      (2)  Регламент (ЕО) № 1107/96 на Комисията от 12 юни 1996 г. относно регистриране на географски указания и наименования за произход по процедурата, предвидена в член 17 на Регламент (ЕИО) № 2081/92 на Съвета (ОВ L 148, 21.6.1996 г., стр. 1).
   
      (3)  Регламент (ЕО) № 1143/2009 на Комисията от 26 ноември 2009 г. за одобрение на промени, които не са минимални, в спецификацията на название, вписано в Регистъра на защитените наименования за произход и на защитените географски указания — Picodon de l'Ardèche ou Picodon de la Drôme (ЗНП) (ОВ L 312, 27.11.2009 г., стр. 14).
   
      (4)  ОВ C 25, 25.1.2017 г., стр. 5.